N.R.M.

**N.R.M.** (**Niezaležnaja Respublika Mroja/Незале́жная Рэспу́бліка Мро́я**) — беларускі рок-гурт. Заснаваны ў 1994 годзе ўдзельнікамі рок-гурту «Мроя».

## Гісторыя

Гурт быў створаны ў 1994 годзе на падмурку гурту «Мроя». Зьмена назвы была зьвязаная з пажаданьнем адысьці ад стэрэатыпаў, зьвязаных з «Мрояй», і пачаць граць новую музыку на новым узроўні. Альбом «Пашпарт грамадзяніна N.R.M.» (1998) стаў самай папулярнай працай гурту. Песьні зь яго (асабліва «Песьня пра каханьне» й «Паветраны шар») сталі сапраўдны культавымі сярод нацыянальна-арыентаванай моладзі. З тых часоў N.R.M. застаецца самым папулярным рок-гуртам у Беларусі.

Альбом «Try Čarapachi» (2000) стаў якасным пераходам гурту на новую ступень у працы над музыкай. Зьлёгку зьмянілася музыка й стылістыка тэкстаў, што стала прычынай адыходу некаторых старых аматараў гурту, i зьяўленьня шматлікіх новых. Музыка стала цяжэйшай, тэксты — больш глыбокімі, і актуальнымі. Наагул альбом значна болей прафэсійны за папярэднія. Адной з самых гітовых песень N.R.M. стала «Try čarapachi», безь якой цяпер не абыходзіцца ніводны канцэрт.

З 2000 году ўдзельнікі сталі больш свайго часу выдзяляць на працу ў іншых музычных праектах (у выніку чаго амаль уся рок-сцэна Беларусі так ці іначай зьвязаная з удзельнікамі гурту N.R.M.), таму альбомы сталі зьяўляцца радзей, і колькасьць сольных канцэртаў паменшылася.

«Dom Kultury» (2002) стаў замацаваньнем пераходу, пазначанага ў 2000 годзе. Прыкметныя гіты — «Try čarapachi — 2» і «Fabryka».

З 2002 году пачалі цыркуляваць чуткі аб хуткім развале гурту. Ускосна на гэта паказваў той факт, што з таго часу не было выдана ніводнага новага альбому (толькі дзьве новыя песьні на «Справаздачы 1994—2004»).

На працягу наступных трох гадоў гурт працягваў актыўную канцэртную дзейнасьць. Адбыліся шматлікія выступы за мяжой: у Польшчы, Нямеччыне, Славаччыне, Швэцыі. У Беларусі гурт уваходзіў у сьпіс забароненых, таму канцэрты адбываліся рэдка й у паўпадпольных умовах. За 2006 год не адбылося ніводнага афіцыйнага канцэрту і не было магчымасьці рэклямаваць канцэрты, але музыкі зьявіліся на зборным шоў у падтрымку выпуску сэрыі складанак «Песьні свабоды», на які сабраліся ўдзельнікі Neuro Dubel, Крама, Indiga, Hair Peace Salon і шэрагу іншых знакамітых беларускіх рок-калектываў, які адбыўся на плошчы Бангалор 25 жніўня 2006 году.

У 2007 годзе быў выдадзены шосты студыйны альбом «06». Ён быў запісаны, па словах Лявона Вольскага, пад уплывам палітычных падзеяў вясны 2006 году. Альбом «06» складзены з рознастылёвых песьняў і вылучаецца тым, што пры запісу былі выкарыстаныя новыя для гурту інструмэнты — віялянчэль, мандаліна, клявішы. Акрамя таго, ўпершыню песьні выконвае ня толькі Лявон Вольскі, але і астатнія ўдзельнікі гурту, і нават дзіцячы хор.

Пазьней у 2007 годзе гурт быў выкрэсьлены са сьпісу забароненых, што дало яму мажлівасьць выступаць зь легальнымі канцэртамі па ўсяе Беларусі, чым гурт і займаўся, праводзячы актыўную канцэртную дзейнасьць цягам ўсяго 2008 году.

На «Рок-каранацыі» ў лютым 2011 году гурт выступіў у новым складзе — безь Лявона Вольскага. Увесь 2011 год гурт выступаў безь яго, прэзэнтаваў новую песьню «Аўтарадыё» ў падтрымку зачыненай радыёстанцыі і рыхтаваў песьні да новага альбому пад працоўнай назвай «Д. П.Б. Ч.».

17 лютага 2012 году N.R.M. прэзэнтавалі відэа-кліп на песьню «Прамень», які ў першы ж тыдзень сабраў больш за 10 тысячаў праглядаў на YouTube.

У 2013 годзе N.R.M. выдалі новы дыск пад назвай «Д. П.Б. Ч.». Альбом існуе на вініле, на CD і ў лічбавым фармаце 24/48 на флэшцы. Альбом быў запісаны ўласнымі сіламі за ўласны кошт. Гэта сёмы студыйны альбом гурта пасьля амаль шасьцігадовага перапынку.

Супольны арт-праект N.R.M. і Паўла Альтхамэра ўдзельнічаў у Бэрлінскім біенале сучаснага мастацтва. Менская частка мастацкай акцыі «Прамень Сонца» прайшла ў клюбе «Юла». У межах Жэшаўскага фэстывалю «Эўрапейскі стадыён культур» / «Europejski Stadion Kultury 2013» песьня «Прамень» была выканана з польскім рок-гуртом «Myslovitz». Вэрсія гуральскай народнай песьні «Кузьнічка» прыняла ўдзел у нацыянальным адборачным туры «Эўравізія-2012». Песьня «Ты маўчыш, я маўчу» была напісана, як жэст салідарнасьці з «Аўтарадыё». У першапачатковай вэрсіі выконвалася разам з праграмным дырэктарам «Аўтарадыё» Ірынай Львовай.

## Дыскаграфія

### Альбомы
* *[[ŁaŁaŁaŁa]]* (1995, перавыдадзены ў 2007)
* *[[Одзірыдзідзіна]]* (1996)
* *[[Made in N.R.M.]]* (1997)
* *[[Пашпарт грамадзяніна N.R.M.]]* (1998)
* *[[Акустычныя канцэрты канца XX стагодзьдзя]]* (1999)
* *[[Try čarapachi]]* (2000, перавыдадзены ў 2005)
* *[[Dom kultury]]* (2002)
* *[[Справаздача 1994—2004]]* (2004)
* *[[06 (альбом)|06]]* (2007)
* *Д. П.Б. Ч.* (2013)
* *Kropka* (2025)

### Самотнікі
* «Samotnik» (2000)
* Lubiš - Lubi (2019)

## Удзел у супольных праектах
* *[[Народны Альбом]]* (1997)
* *[[Сьвяты Вечар|Сьвяты Вечар 2000]]* (1999)
* *[[Я нарадзіўся тут]]* (2000)

## Удзел у складанках
* *[[Песьнярок]]* (1997) — «Я паставіў коніка»
* *[[Вольныя танцы: слухай сваё]]* (1999) — «Песьні пра каханьне», «Песьня падземных жыхароў»
* *[[Вольныя танцы: альтэрнатыва by]]* (2001) — «Katlet-matlet (remix)»
* *[[Сэрца Эўропы in rock]]* (2001) — «Najnajnaj»
* *[[Personal Depeche]]* (2002) — «Твой Езус»
* *[[Наша музыка 1]]* (2003) — «Лёгкія-лёгкія»
* *[[Генералы айчыннага року]]* (2004) — «Лясная песьня»
* *[[Дыхаць!]]* (2006) — «Гадзючнік»
* *[[Песьні свабоды-3]]* (2007) — «Гадзючнік»
* *[[Прэм’ер Тузін 2007]]* (2008) — «Miensk i Minsk»
* *[[НезалежныЯ]]* (2008) — «Тры чарапахі (new)»
* ''Не русский'' (2008) —
* ''Budzma The Best Rock / Budzma The Best Rock/New'' (2009) — «Katuj-Ratuj», «Svabody Hłytok»

## Удзельнікі

* Піт Паўлаў —  сола-гітара (1994 — наш час), сьпеў (2010 — наш час), дадатковы сьпеў (1994 — 2010)
* Юрась Ляўкоў — бас-гітара (1994 — наш час), дадатковы сьпеў (2010 — наш час)
* Алег «Алезiс» Дземідовіч — бубны (1994 — наш час), дадатковы сьпеў (2010 — наш час)
* Васіль Ярмоленка — бас-гітара (2023 — наш час) сэсiйны музыкант

#### Колішнія ўдзельнікі

* Лявон Вольскі  — сьпеў, рытм-гітара (1994 — 2010, 2020)
* Ян-Вiнцэнт Луцэвiч — рытм-гітара (2015 — 2022) сэсiйны музыкант

## Храналёґія

ImageSize = width:800 height:auto barincrement:25
PlotArea = left:100 bottom:60 top:0 right:20
Alignbars = justify
DateFormat = dd/mm/yyyy
Period = from:1994 till:2025
TimeAxis = orientation:horizontal format:yyyy

Legend = orientation:horizontal position:bottom
ScaleMajor = increment:1 start:1994
ScaleMinor = increment:1 start:1994

Colors =
  id:Lead          value:red legend:Сьпеў
  id:Guitar        value:teal legend:Сола-гiтара
  id:RGuitar        value:brightgreen legend:Рытм-гiтара
  id:Bass          value:blue legend:Бас-гiтара
  id:Drums         value:orange legend:Бубны
  id:Lines         value:black legend:Альбомы
  id:Session       value:yellow legend:Сэсiйна
  id:grid1         value:gray(0.3)
  id:Tours         value:gray(0.5)

Legend = orientation:horizontal position:bottom
ScaleMajor = unit:year increment:2 start:1994
ScaleMinor = unit:year increment:1 start:1994

LineData =
  at:01/07/1995 color:black layer:back
  at:01/07/1996 color:black layer:back
  at:01/07/1998 color:black layer:back
  at:01/07/2000 color:black layer:back
  at:01/07/2002 color:black layer:back
  at:01/07/2007 color:black layer:back
  at:01/07/2013 color:black layer:back
  at:07/11/2025 color:black layer:back

BarData =
  bar:LV text:"Лявон Вольскі"
  bar:PP text:"Піт Паўлаў"
  bar:YL text:"Юрась Ляўкоў"
  bar:VYa text:"Васіль Ярмоленка"
  bar:OD text:"Алег Дземідовіч"
  bar:JV text:"Ян-Вінцэнт Луцэвіч"

PlotData =
  width:10 textcolor:black align:left anchor:from shift:(10,-4)
  bar:LV from:start till:01/12/2010 color:Lead
  bar:LV from:start till:01/12/2010 color:RGuitar width:3
  bar:LV from:12/08/2020 till:12/08/2020 color:Lead
  bar:LV from:12/08/2020 till:12/08/2020 color:RGuitar width:3
  bar:PP from:start till:end color:Guitar
  bar:PP from:start till:end color:Lead width:3
  bar:PP from:01/12/2010 till:end color:Lead
  bar:PP from:01/12/2010 till:end color:Guitar width:3
  bar:YL from:start till:end color:Bass
  bar:YL from:01/12/2010 till:end color:Lead width:3
 bar:VYa from:01/02/2023 till:end color:Session
  bar:VYa from:01/02/2023 till:end color:Bass width:4
  bar:OD from:start till:end color:Drums
  bar:OD from:01/12/2010 till:end color:Lead width:3
  bar:JV from:06/09/2015 till:11/08/2022 color:RGuitar width:4
  bar:JV from:06/09/2015 till:11/08/2022 color:Session
  


## Пабочныя праекты
* Крамбамбуля: Лявон Вольскі
* Zet: Лявон Вольскі
* Garadzkija: Піт Паўлаў
* Pete-Paff: Піт Паўлаў

## Крыніцы

## Вонкавыя спасылкі
* Афіцыйная хатняя старонка (копія на web.archive.com)
* Афіцыйны фан-клюб
*  Старонка N.R.M. на партале Myspace
* «Дасье» «Нашай Нівы» на N.R.M.
* Акустычны канцэрт N.R.M.: раяль у кустах, лепшыя песьні і прызнаньні ў каханьні
* NRMу ўсьміхнулася «Фартуна» — у Беларусі адбыўся вялікі канцэрт!
* NRM у горадзе M


Катэгорыя:Беларускія рок-гурты
Катэгорыя:Зьявіліся ў 1994 годзе
Катэгорыя:Культура Менску